Diari Oficial de la Generalitat Valenciana


Sumari del DOGV 417, del 18-08-1986 (1986/806969)

ORDRE de 25 de juliol de 1986, de la Conselleria de Cultura, Educació i Ciència, per la qual es desplega el Decret 177/85, que regula les extensions en els Instituts de Batxillerat de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   417

Data del DOGV
:   18-08-1986

Secció del DOGV
:   ALTRES DISPOSICIONS

Número del document
:   1986/806969


Data del document
:   25-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 25 de juliol de 1986, de la Conselleria de Cultura, Educació i Ciència, per la qual es desplega el Decret 177/85, que regula les extensions en els Instituts de Batxillerat de la Comunitat Valenciana.  
El Decret 177/85 del Consell de la Generalitat Valenciana configura les extensions dels Instituts de Batxillerat com a establiments docents de cost reduït en localitats en què no és possible de moment dur a terme la construcció de nous centres públics de batxillerat, i possibilita l'accés a aquest tipus d'ensenyaments a comarques de difícil escolarització.   
La creació durant aquest curs acadèmic de diversos centres d'aquestes característiques i l'increment previsible que es produiria en el pròxim, aconsella regular les activitats administratives i econòmiques d?aquests, així com. les relacions i dependència amb els Instituts de Batxillerat respectius.   
En atenció d'aquests motius, en aplicació de la Disposició Final Primera del Decret 177/1985,   
ORDENE:   
Article primer   
El Professor Numerari que amb categoria de Vice- director dirigeix l'Extensió de Batxillerat serà nomenat pel Director del Serveis Territorials corresponents a proposta del Director de l'Institut de què depén.   
Article segon  
Per al desplegament de les funcions, el Vice- director de l'Extensió tindrà una reducció de sis hores setmanals de l'horari lectiu.   
Article tercer  
En les Extensions amb un elevat nombre d'alumnes hom podrà nomenar altres càrrecs directius per Resolució de la Direcció General d'Ensenyaments Mitjans.   
Article quart  
L'Extensió es considera part integrant de l'Institut de què depén a efectes de constitució d'Organs Col·legiats i Seminaris. Igualment la gestió administrativa de l'Extensió dependrà de la de l'Institut de Batxillerat corresponent.   
Article cinqué  
Els ensenyaments que s'impartiran en les Extensions seran les dels tres cursos del Batxillerat Unificat i Polivalent.   
Article sisé  
Les Extensions tindran una assignació econòmica individualitzada, que s'administrarà a través de l'Institut de Batxillerat de què depenguen.   
Article seté  
La Direcció General d'Ensenyament Mitjà fixarà la dotació corresponent de personal docent.   
Article vuité  
Els Serveis Territorials de la Conselleria de Cultura, Educació i Ciència arbitraran, segons pertoque en cada cas, les dotacions de personal administratiu, subaltern i de neteja, així com de mobiliari i equipament didàctic.   
DISPOSICIONS FINALS   
Primera   
S'autoritza la Direcció General d'Ensenyament Mitjà perquè en l'àmbit de les seues competències dicte les Resolucions i les Instruccions que considere adients a fi de dur a terme allò que disposa aquesta Ordre.   
Segona  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.   
València, 25 de juliol de 1986.   
El Conseller de Cultura, Educació i Ciència,  
CEBRIA CISCAR I CASABAN